[{"text_idx": "#000001", "text": "Auteur: Kalle Kniivila\u0308Type: \u0153uvre originale, politiqueDisponibilite\u0301: En stockPrix: \u20ac16.40Anne\u0301e de publication: 2017Description: Strato en Sankt-Peterburgo estas la c\u0302efa \"protagonisto\" de nefikcia historio bazita sur rememoroj kaj dokumentoj.Pages: 158Largeur: 141 mmHauteur: 220 mmPoids: 220 gISBN: 978-1-59569-355-6Critique: De Stanislao Belov: Verko profesia, altnivela, unuflankaDe Suso Moinhos: El la libroservo por vi - La strato de TanjaDe Nebulino (Finnlando): La strato de Tanja, Vivo en Rusio de Kalle Kniivila\u0308 Estas fascina historio, kiu deirante de unu strato en Sankta Peterburgo\nkaj ties log\u0302antoj kvazau\u0306 resumas la tutan historion de Ruslando/Sovetio tra tuta jarcento, inkluzive de la falo de la Rusa Imperia familio, la bols\u0302evista revolucio ktp g\u0302is la nuno.\n(Tradukisto (Nederlando) - Internacia Esperanto-Sumoo Septembro 2018)E\u0301valuation: Ajouter mon e\u0301valuation"}, {"text_idx": "#000004", "text": "Pri kio temas? La plej klara respondo nestas en g\u0302ia plena titolo: \u201cLa strato de Tanja: Vivo en Rusio 1917-2017\u201d. La au\u0306toro entreprenis kurag\u0302an provon kombini du historiajn dimensiojn: historion de la familio Savic\u0302ev, de ilia c\u0302irkau\u0306aj\u0302o kaj kvartalo, kaj la historion de Rusio."}, {"text_idx": "#000006", "text": "Mi mem 15 jarojn laboris kiel historiisto kaj intervjuis dekojn da homoj, do mi scias, kiom valora kaj samtempe komplika estas tiu informfonto. Des pli lau\u0306dinda estas la profesia aliro de la au\u0306toro, kiu ne limigis sin al la nura bus\u0302a historio, sed esploris ankau\u0306 plurajn historiajn fontojn kaj studojn, menciitajn fine de la libro. Inter ili atentindas la taglibro de la rusa artisto kaj arthistoriisto Alexandre Benois, kiu log\u0302is en la menciita kvartalo en 1916-1918 \u2013 \u201cmallumaj jaroj\u201d, plej malbone dokumentitaj pro pereo de multaj skribitaj fontoj."}, {"text_idx": "#000007", "text": "Rimarkindas, ke la sorto de Tanja Savic\u0302eva ne ig\u0302is nura preteksto al pli granda rakonto, kies celo estis tikli scivolemon de la legontoj. Kniivila\u0308 sukcesis renkontig\u0302i kun samlernantino de Tanja kaj kun ulo, kiu nun log\u0302as en la iama apartamento de la familio Savic\u0302ev. Tio ne sekvigis sensaciajn malkovrojn, sed ekzemple rakonton pri la neokazinta muzeigo de la apartamento mi renkontis unuafoje kaj tio estas interesa aldonaj\u0302o al la temo."}, {"text_idx": "#000008", "text": "En sia rakonto pri la historio de Rusio, la au\u0306toro felic\u0302e ne koncentrig\u0302as je politikaj aferoj, sed abunde prezentas detalojn el la socia historio. Mi supozas ke grandparte tiun avantag\u0302on li s\u0302uldas al la menciitaj de li studaj\u0302oj de Natalja Lebina, eble la plej fama esploristo de la c\u0302iutaga vivo en Sovetunio. Multaj el la prezentitaj faktoj estas nekonataj ne nur al eksterlandaj, sed ankau\u0306 al plejparto de la rusiaj legantoj."}, {"text_idx": "#000011", "text": "Li dividis la libron je c\u0302apitroj, c\u0302iu dedic\u0302ita al sekva postrevolucia jardeko, do la unua c\u0302apitro nomig\u0302as \u201c1917. La kolapso\u201d, la dua \u201c1927. Pas\u0302o reen\u201d, kaj plu g\u0302is \u201c2017. Pasis cent jaroj\u201d. Foje li tamen deklinig\u0302as de tiu c\u0302i ritmo kaj elektas alian jaron, kiun li konsideras pli grava por respektiva jardeko, ekzemple: \u201c1942. La sieg\u0302o\u201d, \u201c1979. Afganio\u201d. Tiu maniero helpas ordigi kaj prezenti la materialon kaj pli efike montri s\u0302losilajn s\u0302ang\u0302ojn. Sed neeviteble en la rakonto aperas tempaj trupoj, kiujn la au\u0306toro klopodas fliki per koncizaj klarigoj, lau\u0306 mi, ne c\u0302iam sukcese."}, {"text_idx": "#000012", "text": "Sed la pleja malsukceso mi konsideras ke malgrau\u0306 siaj plurjaraj spertoj, manko de lingva baro kaj profundig\u0302o je la historiaj fontoj kaj studaj\u0302oj, Kalle Kniivila\u0308 ne respondis la c\u0302efan demandon, kiu implicite sonas en la verko: kial Rusio ig\u0302is tia, kia g\u0302i estas?"}, {"text_idx": "#000013", "text": "Mi supozas ke tion kau\u0306zis la origina au\u0306tora pozicio \u2013 rigardo el Eu\u0306ropo. La mondkoncepto bazita sur la eu\u0306ropaj normoj kaj klis\u0302oj malhelpis al li kompreni la vivon en Rusio en 1917-2017 en g\u0302ia tuta pleno kaj diverseco."}, {"text_idx": "#000023", "text": "Eble parte pri tio kulpas la menciita kronologia saltado inter la c\u0302apitroj (\u201c1987\u201d sekvas \u201c1998\u201d kaj poste \u201c2007\u201d), sed iel au\u0306 tiel la kernon de la problemo mi vidas en la au\u0306tora vidpunkto. Li miras, ke Rusio ne sekvas la eu\u0306ropan vojon \u2013 tiun de la homaj rajtoj, prioritato de sendependa juro, libera privata ekonomio kaj paca kunvivado. Sed ni provis tion!\nEkde la komenco de la perestrojko en 1985 g\u0302is la ekrego de Vladimir Putin en 2000 pasis 15 jaroj, kaj dum tiu tempo Rusio estis obeema lernanto, kiu nur au\u0306skultis kaj obeis siajn pli okcidentajn instruistojn. Sed kio rezultis el tio?"}, {"text_idx": "#000041", "text": "Mi komprenas liajn sentojn, sed mi devas konstati realisme: same kiel en Eu\u0306ropo, Usono au\u0306 ie ajn en la mondo veganoj, anarkiistoj, feministoj kaj aliaj aktivuloj c\u0302iam estos nuraj marg\u0302enuloj, kies influo sur la realan vivon apenau\u0306 rimarkeblos. Rusio estas ne enigma lando. G\u0302i estas la sama lando kiel Germanio, Kanado, Ukrainio au\u0306 Usono \u2013 lando, kie homoj deziras vivi felic\u0302e kaj libere kaj g\u0302ui la vivon. Ni jam provis la okcidentan recepton kaj g\u0302i estis fus\u0302a. Nun ni serc\u0302as alian vojon. C\u0302u ni sukcesos? La vivo montros."}, {"text_idx": "#000042", "text": "La eldonaj\u0302o estas altkvalita kiel kutime c\u0302e Mondial. Iom mirigis min nur relative granda nombro de mistajpoj, malkutima por tiu c\u0302i eldonejo. Blanka papero, glacea kovrilo, pag\u0302oj forte algluitaj. Ilustraj\u0302oj mankas, sed la kovrilo estas arang\u0302ita bele, kun fotoj el la familiaj arkivoj de la herooj de la libro."}, {"text_idx": "#000043", "text": "En la finaj notoj la au\u0306toro detale klarigas kiujn fontojn kaj librojn li uzis kaj kiujn lingvajn regulojn sekvas. Iom mirigis min strangaj\u0302oj kiel \u201chatata\u201d anstatau\u0306 \u201cmalamata\u201d kaj \u201cgermania\u201d anstatau\u0306 \u201cgermana\u201d, cetere neglekteblaj."}]